## El Consell avança en els seus compromisos fiscals, nomena nous càrrecs i exigeix respecte a l'oficialitat del valencià

*** L'Executiu autonòmic aprova una declaració institucional per a requerir que s'atorgue al valencià el mateix estatus d'oficialitat que les altres llengües cooficials de l'Estat
* Segons Merino, “el Govern Valencià avança en el compliment dels seus compromisos fiscals amb la supressió de l'Impost de Successions i Donacions”
* El Consell autoritza un conveni amb la Universitat de València per a incentivar l'estabilització de personal investigador del Pla de generació de talent (Pla GenT)
* El Govern autonòmic aprova nous nomenaments d'alts càrrecs**

El Ple del Consell ha aprovat aquest dimarts una declaració institucional per a exigir respecte a l'oficialitat del valencià i que se li atorgue el mateix estatus que a les altres llengües cooficials de l'Estat. A més, ha detallat la consellera i portaveu de la Generalitat, Ruth Merino, “l'Executiu autonòmic ha avançat en els compromisos fiscals amb l'aprovació de l'avantprojecte de llei per a procedir a la supressió de l'Impost de Successions i Donacions”, i ha procedit al nomenament de nous alts càrrecs.

Respecte a la iniciativa tributària, Merino ha explicat en la compareixença que ha fet en roda de premsa després de la reunió de l'Executiu autonòmic que amb la bonificació del 99 % en l'Impost de Successions i Donacions “el Consell fa un pas més en les seues mesures de suport a empreses i famílies valencianes”.

“En el primer Ple del Consell el mes de juliol ja es va abordar aquesta qüestió i ara fem un pas més amb l'avantprojecte com a pas previ a l'aprovació del projecte final i a la tramitació en les Corts Valencianes”, ha afirmat la portaveu.

“És una qüestió de justícia, és una qüestió de moralitat i, en definitiva, d'incentivar les economies de les famílies i, consegüentment, la de la Comunitat Valenciana”, ha asseverat la portaveu del Consell, que ha assegurat que amb aquesta mesura de política fiscal “situacions extremadament injustes desapareixen”.

D'altra banda, el Consell ha autoritzat la subscripció d'un conveni de col·laboració entre la Conselleria d'Educació, Universitats i Ocupació i la Universitat de València (UV) per a concedir una subvenció com a incentiu per l'estabilització de personal investigador del Pla de generació de talent (Pla GenT), l'objectiu del qual és finançar tres projectes d'investigació que puguen contribuir a enfortir el Sistema Valencià d'Investigació Científica i Desenvolupament Tecnològic.

**Nomenaments**

Respecte a nomenaments, s'han acordat els següents:

**Vicepresidència Primera i Conselleria de Cultura i Esport**

* D. G. d'Esport: Luis Cervera Torres

**Vicepresidència Segona i Conselleria de Serveis Socials, Igualtat i Habitatge**

* D. G. de Dependència i de les Persones Majors: Beatriz Simón Castellets

**Conselleria de Justícia i Interior**

* S. A. de Seguretat i Emergències: Ángel Javier Montero Hernández
* D. G. d'Atenció a les Víctimes: María Belén Pulgar Gutiérrez
* D. G. d'Interior: Arturo Alepuz Arrué
* D. G. de Prevenció d'Incendis: Francisco José Aparisi García

**Conselleria de Sanitat**

* D. G. d'Investigació i Innovació: Mariola Penadés Fons

**Conselleria d'Agricultura, Ramaderia i Pesca**

* S. A. d'Agricultura, Ramaderia i Pesca: Javier Bartolomé López
* D. G. de Producció Agrícola i Ramadera: Leticia Sanchiz Becquet
* D.G. de la Indústria i Cadena Agroalimentària: Inmaculada-Concepción Marco Ginestar

**Conselleria de Medi Ambient, Aigua, Infraestructures i Territori**

* D. G. d'Infraestructures i Projectes Urbans: María José Martínez Ruzafa
* D. G. de Costes, Ports i Aeroports: Vicente Martínez Mus

**Altres nomenaments**

* Director general de l'Entitat Valenciana d'Habitatge i Sòl (EVha): Ernesto Fernández Pardo
* Vocal del Consell d'Administració de l'Autoritat de Transport Metropolità de València, en representació de la Generalitat: Jesús Gual Sanz

Fecha: 05/09/2023